Title: ประกาศการท่าเรือแห่งประเทศไทย เรื่อง ชะลอการวางหลักประกันความเสียหายตามระเบียบการท่าเรือแห่งประเทศไทยว่าด้วยการขอบัตรอนุญาตขนส่งของและภาชนะขนส่งขาเข้าออกจากท่าเรือกรุงเทพ พ.ศ. 2551

ประกาศการท่าเรือแห่งประเทศไทย
เรื่อง
ชะลอการวางหลักประกันความเสียหายตามระเบียบการท่าเรือแห่งประเทศไทย
ว่าด้วยการขอบัตรอนุญาตขนส่งของและภาชนะขนส่งขาเข้าออกจากท่าเรือกรุงเทพ
พ.ศ. ๒๕๕๑[๑]

ด้วยระเบียบการท่าเรือแห่งประเทศไทย
ว่าด้วยการขอบัตรอนุญาตขนส่งของและภาชนะขนส่งขาเข้าออกจากท่าเรือกรุงเทพ พ.ศ. ๒๕๕๑
หมวด ๕ การประกันความเสียหายข้อ ๑๖ กำหนดให้ผู้ประกอบการที่ได้รับอนุญาตต้องนำหลักประกันความเสียหายมามอบให้การท่าเรือแห่งประเทศไทย
ในวันที่มาขอรับบัตรอนุญาตดังนี้

๑.
รถยนต์บรรทุกจำนวนไม่เกิน ๕ คัน          จำนวน        ๕๐,๐๐๐   บาท
๒.
รถยนต์บรรทุกจำนวนไม่เกิน ๑๐ คัน        จำนวน      ๑๐๐,๐๐๐   บาท
๓.
รถยนต์บรรทุกจำนวนไม่เกิน ๕๐ คัน        จำนวน      ๕๐๐,๐๐๐   บาท
๔.
รถยนต์บรรทุกจำนวนตั้งแต่ ๕๑ คัน ขึ้นไป  จำนวน    ๑,๐๐๐,๐๐๐   บาท

เพื่อบรรเทาความเดือดร้อนในภาวะเศรษฐกิจถดถอย
และเพื่อเป็นการช่วยเหลือผู้ประกอบการให้สามารถดำเนินการต่อไปได้
อาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย พ.ศ.
๒๔๙๔ จึงให้ชะลอการบังคับใช้ข้อ ๑๖ หมวด ๕
การประกันความเสียหายของระเบียบการท่าเรือแห่งประเทศไทย
ว่าด้วยการขอบัตรอนุญาตขนส่งของ และภาชนะขนส่งขาเข้าออกจากท่าเรือกรุงเทพ พ.ศ.
๒๕๕๑ ออกไปก่อน

ทั้งนี้
ตั้งแต่วันที่ ๑ กรกฎาคม ๒๕๕๑ จนกว่าจะมีประกาศเปลี่ยนแปลง

ประกาศ
ณ วันที่ ๒๗ มิถุนายน พ.ศ. ๒๕๕๑
สุนิดา  สกุลรัตนะ
ผู้อำนวยการการท่าเรือแห่งประเทศไทย

วัชศักดิ์/ผู้จัดทำ
๒๑ กรกฎาคม ๒๕๕๑

ปิยะธิดา/ปรับปรุง
๖ พฤศจิกายน
๒๕๖๐

[๑]
ราชกิจจานุเบกษา เล่ม ๑๒๕/ตอนพิเศษ ๑๑๘ ง/หน้า ๑/๑๖ กรกฎาคม
๒๕๕๑